Ernestas Andriušis

**Ernestas Andriušis** (g. 2001 m. balandžio 14 d.) – buvęs Lietuvos futbolininkas, puolėjas.

## Futbolo karjera
Futbolo mokėsi Vilniaus futbolo mokykloje. Nuo 2014 m. atstovavo Vilniaus FM įvairiuose jaunių ir jaunimo turnyruose, pirmenybėse.

### Klubai
2016 m. vasarą perėjo į FM-FK Žalgiris. Nuo 2017 m. vėl atstovavo Vilniaus FM.

#### Vilniaus Vytis

Karjeros pradžioje nuo 2018 m. vasaros atstovavo Vilniaus Vytis. 2018 m. rugsėjo 28 d. debiutavo Pirmoje lygoje prieš FC Kupiškis, kurias vilniečiai laimėjo rezultatu 8:1. Pirmą įvartį Pirmoje lygoje pelnė 2018 m. spalio 20 d. rungtynėse prieš Trakai B. 2018 m. Pirmoje lygoje sužaidė tris susitikimus ir pasižymėjo įvarčiu.

2019 m. balandžio 5 d. pelnė įvartį rungtynėse prieš DFK Dainava. Pasižymėjo ir prieš Riteriai B, FC Kupiškis bei Nevėžį. Pirmoje lygoje sužaidė devynis susitikimus ir pelnė keturis įvarčius.

#### FK Minija

2019 m. vasarą perėjo į FK Minija. Pasirodydavo Pirmoje lygoje ir pasižymėjo rezultatyvumu. Kretingos ekipoje debiutavo 2019 m. liepos 7 d. prieš Riteriai B ir pasižymėjo įvarčiu. 2019 m. rugpjūčio 3 d. prieš Žalgiris B pelnė du įvarčius, o rugpjūčio 17 d. prieš FK Atmosfera net tris įvarčius. 2019 m. atstovaudamas Kretingos „Minijai“ sužaidė trylika rungtynių ir pasižymėjo aštuoniais įvarčiais.

2020 m. birželio 16 d. LFF taurės turnyre prieš FM Ateitis pelnė du įvarčius ir prisidėjo prie kretingiškių pergalės rezultatu 4:0.

Pirmoje lygoje sužaidė dvylika rungtynių.

#### FM Ateitis
2020 m. vasarą trumpai žaidė FM Ateitis. Antroje lygoje, Pietų zonoje sužaidė dvejas rungtynes.

#### Rygos „Dinamo“
Patraukė Rygos „Dinamo“ dėmesį ir 2020 m. žaidė Latvijoje. Pirmoje lygoje sužaidė dvi rungtynes ir pelnė vieną įvartį.

Dar vienerias rungtynes sužaidė Latvijos futbolo taurės turnyre.

#### FK Riteriai
2021 m. persikėlė į „Riterių“ futbolo klubą.

Žaidė Riteriai B komandoje Pirmoje lygoje. 2021 m. liepos 3 d. debiutavo prieš FK Atmosfera. Riteriai B pralaimėjo rezultatu 1:3, tačiau E.Andriušis pelnė garbės įvartį. Sužaidė trylika rungtynių ir pelnė keturis įvarčius.

#### FK Atmosfera
2022 m. kovo mėn. tapo žinoma, kad žaidėjas nuomos pagrindais atstovaus Atmosferai. Mažeikių ekipoje debiutavo 2022 m. kovo 18 d. rungtynėse prieš FK Babrungas.

### Statistika
; A lygos statistika

Spalvų reikšmės:
:  Ekipa žaidė A lygoje;
:  Ekipa žaidė Pirmoje lygoje;

### Rinktinės

#### U-16 rinktinė
Atstovavo U-16 rinktinei draugiškose rungtynėse.

* 2016 m. rugpjūčio 16 d. prieš Izraelį.
* 2016 m. rugpjūčio 18 d. prieš Rusiją.
* 2016 m. rugpjūčio 20 d. prieš Moldovą.

#### U-17 rinktinė
Atstovavo U-17 rinktinei.

* 2017 m. rugsėjo 23 d. žaidė draugiškose rungtynėse prieš gudus.
* 2017 m. rugsėjo 25 d. žaidė draugiškose rungtynėse prieš gudus.
* Pasižymėjo įvarčiu 2017 m. spalio 23 d. rungtynėse prieš rumunus. Lietuviai pralaimėjo rezultatu 1:2.
* Žaidė 2017 m. spalio 26 d. rungtynėse prieš austrus, kuriose lietuviai patyrė pralaimėjimą rezultatu 0:2.
* Žaidė 2017 m. spalio 29 d. rungtynėse prieš liuksemburgiečius, kurias lietuviai laimėjo rezultatu 2:1.

#### U-19 rinktinė
Buvo kviečiamas į Lietuvos U-19 rinktinę 2019 m., kai vyko kvalifikacinės UEFA kovos.

* Žaidė 2019 m. spalio 8 d. rungtynėse prieš ispanus.
* Žaidė 2019 m. spalio 11 d. rungtynėse prieš serbus
* Žaidė 2019 m. spalio 14 d. rungtynėse prieš rumunus

## Kontroversija
E. Andriušis filmavo vaizdo įrašus, kuriuose transliavo viešosios tvarkos pažeidinėjimą, priekabiavimą prie nepilnamečių, moterų, vyresnio amžiaus žmonių Vilniuje, Palangoje ir kt. 2025 m. liepos pabaigoje pranešta, kad jo atžvilgiu pradėti du ikiteisminiai tyrimai pagal BK. Rugpjūčio 1 d. sulaikytas kartu su trimis bendrininkais, atliktos kratos, pasirašytas pasižadėjimas neišvykti.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt